jkorsvik/nowiki_second_scrape_merged huggingface dataset:
Gladys Aylward

Gladys Aylward (kinesisk navn: 艾偉德, pinyin: Ài Wěidé, født 24. februar 1902 i Edmonton i London i Storbritannia, død 3. januar 1970 i Taipei på Taiwan) var en britisk protestantisk misjonær i Kina som ble alminnelig kjent gjennom boken The Small Woman av Alan Burgess, publisert i 1957. I 1958 ble historien til en Hollywood-film, The Inn of the Sixth Happiness, med Ingrid Bergman i hovedrollen.


== Liv og virke ==
Aylward kom fra en arbeiderklassefamilie i London. I ung alder ble hun nødt til å arbeide som hushjelp, men hun var hele tiden interessert i å dra utenlands som misjonær og forberedte seg iherdig med dette for øye. Da hun meldte seg til China Inland Mission ble hun avvist på grunn av mangelfulle akademiske forutsetninger.Hun gav seg ikke, og i 1930 satset hun alle sine sparepenger på å reise likevel. Hun kom til Yuncheng i provinsen Shanxi i Kina, og grunnla der De åtte lykkers vertshus (八福客棧 – i hollywoodfilmen ble dette endret til The Inn of the Sixth Happiness) i et avsides og tilbakestående område. En stund var han assistent for den kinesiske regjerings håndhevelse av en ny lov mot fotbinding og reiste omkring på landsbygda som «fotinspektør» for å sjekke at jentene ikke ble utsatt for fotbinding. Hun møtte av og til heftig motstand under dette virket.
I 1938 ble området invadert av japanske styrker, og Aylward førte da 94 foreldreløse barn til sikkerhet i fjellene. Til slutt kom de seg videre til Xi'an, hovedstaden i naboprovinsen Shaanxi. Hun forble i Kina til slutten av annen verdenskrig og reiste så hjem til England. Noe senere forsøkte hun å reise tilbake til Kina, men ble nektet innreise av de nye kommunistiske myndigheter. Hun slo seg da ned på Taiwan i 1953.


== Referanser ==


== Litteratur ==
Gladys Aylward: Janet Benge, 1999
Gladys Aylward: MS 291571: Letters and Relics of Gladys Aylward, Missionary to China, School of African and Oriental Studies, University of London, http://www.soas.ac.uk/library/subjects/archives/collections/a-z/a/a.html
Alan Burgess: The Small Woman, New Impression ed., Pan Books, 1957, ISBN 033010196X
Christine Hunter: Gladys Aylward: Her Personal Story, Coverdale House Publishers, 1971, ISBN 0902088254
Dave Jackson, Jackson Neta: Heimatlos. Gladys Aylward. CLV, 2001, ISBN 3-89397-445-8
Robert Owen Latham: Gladys Aylward, One of the Undefeated: The Story of Gladys Aylward, Edinburgh House Press, 1952  (ASIN B001DK2WV6)
M.A. Mijnders-van Woerden: De vrouw met het boek, CLV, 2008, ISBN 978-3-89397-689-8 (PDF Arkivert 27. mars 2013 hos Wayback Machine.)
Phyllis Thompson: London Sparrow: The Story of Gladys Aylward, Word Books, 1971, ISBN 0850090261
Sam Wellmann: Gladys Aylward: For the Children of China (Heroes of the Faith). Barbour Publishing, 2005, ISBN 1-59310-628-9


== Videografi ==
The Inn of the Sixth Happiness (1958) – film
Gladys Aylward, the Small Woman with a Great God (2008) – dokumentar
Torchlighters: The Gladys Aylward Story (2008) – animert DVD for barn (8–12).


== Eksterne lenker ==
Biografi
An anecdote on how the book came to be written
Kort biografi, omfattende bibliografi
Konfliktåret 1679

Konfliktåret 1679 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1679.


== Pågående kriger ==
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden
Den skånske krig (1675 - 1679)
Danmark-Norge på den ene siden
Sverige på den andre siden.


== Hendelser ==
26. januar
Fred sluttes mellom Sverige og Det tysk-romerske rike i Nijmegen.
Fred sluttes mellom Sverige og fyrstene av huset Lüneburg i Celle. Sverige må avstå fra stedene Thedinghausen og Dörverden.
19. mars – Fred sluttes mellom Sverige og Münster i Nijmegen.
19. juni – Fred sluttes mellom Sverige og Brandenburg i St Germain, på fransk initiativ. Sverige tvinges til å avstå en del av Hinterpommern.
6. august – Gjensidig fredsavtale mellom Sverige og Spania ratifiseres.
23. august – Fred sluttes mellom Sverige og Danmark i Fontainebleau. Man går tilbake til situasjonen som rådde før krigen.
26. september – Ytterligere en fredsavtale sluttes mellom Sverige og Danmark i Lund, som har samme ordlyd som freden i Fontainebleau.
2. oktober – Fred sluttes mellom Sverige og Nederlandene i Nijmegen. Nederland får i stand en handelsavtale, som ikke er fordel for Sverige.
Røros ødelegges av svenske tropper
William Chalmers Burns

William Chalmers Burns (født 1. april 1815 i Kilsyth i Skottland, død 4. april 1868 i Yingkou i Kina) var en skotsk protestantisk misjonær.
Burns ble utsendt i 1847 til Kina av den engelske presbyterianske kirke. Misjonens arbeidsvilkår var da svært usikre, men Burns kunne utført et omfattende grunnleggelsesarbeide langs kysten fra Hongkong til Mandsjuria. Han ble dermed en av banebryterne for den protestantiske misjon i Kina.
I 1855 traff misjonæren James Hudson Taylor og de to samarbeidet i lengre tid. Begge var beredt til å trenge inn i Kinas insdre. James Hudson Taylor betraktet Willam Burns som en av sine åndelige forbilder som preget ham i hans eget misjonsvirksomhet. 
Burns reiste i 20 år rundt som forkynner i Kina, og oppsøkte også blant annet innsatte i fengsler.


== Referanser ==


== Litteratur ==
Stewart James Alexander: Biographical Sketches: William Chalmers Burns / Robert Murray McCheyne, Asheville, NC: Revival Literature, 1963
Islay Burns: Memoir of the Rev. Wm. C. Burns, M.A : missionary to China from the English Presbyterian Church, 1870. (Reprint: San Francisco : Chinese Materials Center, 1975)
William C. Burns: Revival Sermons, Banner of Truth Trust, 1980, ISBN 0-85151-316-6
Agnes H. L. Clarke: China's Man of the Book. The Story of William Chalmers Burns, 1815-1868, London : Overseas Missionary Fellowship, 1968
S.M. Houghton: Five Pioneer Missionaries: D. Brainerd, W. C. Burns, J. Eliot, H. Martyn, J. G. Paton, London : Banner of Truth Trust, 1965
Donald N. MacMillan: The Kirk in Glengarry – A History of the Presbytery of Glengarry (Presbyterian Church in Canada) 1787-1984, 1985.
Michael D. McMullen: God's Polished Arrow: W. C. Burns, Revival Preacher, Christian Focus Publications, 2000, ISBN 1-85792-395-2
Timothy Tow: William C Burns: Grandfather of Bible-Presbyterians, Singapore: Christian Life Publishers, 1994.  ISBN 9971-9913-4-9
L. J. van Valen: Die aan alle wateren zaait : uit het leven van William Chalmers Burns ; zendeling en evangelist, Ede : Hardeman, 1988, ISBN 90-71272-22-2
Richard Madden

Richard Madden (født 18. juni 1986) er en skotsk skuespiller, kjent for sin rolle som Robb Stark i HBO-serien Game of Thrones.


== Bakgrunn ==
Madden vokste opp i Elderslie, Skottland. Moren hans Pat er en lærerassistent, og hans far Richard jobber i brannvesenet. Han har også to søstre - Cara og Lauren.
Som liten var Richard veldig sjenert, men i en alder av 11 ble han med i Paisley Arts Centres ungdomsteaterprogram for å hjelpe han med skyheten. Etter dette fikk han hovedrollen som Sebastian i TV-serien Barmy Aunt Boomerang som besto av tjue episoder som gikk på lufta fra 1999 til 2000. Han studerte så ved Royal Scottish Academy of Music and Drama i 2007.
Senere, i 2009, fikk han hovedrollen som Dean McKenzie i BBC-serien Hope Springs, etterfulgt av en rolle som Ripley i filmen Chatroom fra 2010.
I 2011 trådde Madden inn i rollen som Robb Stark i HBO serien Game of Thrones, basert på George R.R. Martins En sang om is og ild. Her spilte han den eldste av de fem Stark-barna frem til 2013.


== Personlig ==
Han var i et forhold med skuespilleren Jenna-Louise Coleman fra 2012 til 2015. Han ble så sammen med Ellie Bamber i 2017, før det gikk hvert til sitt tidlig i 2019 .


== Filmer ==
TV-Serier


== Referanser ==


== Eksterne lenker ==
(en) Richard Madden på Internet Movie Database 
(da) Richard Madden på Filmdatabasen 
(da) Richard Madden på Scope 
(fr) Richard Madden på Allociné 
(en) Richard Madden på AllMovie 
(en) Richard Madden hos Turner Classic Movies 
(en) Richard Madden hos Rotten Tomatoes 
(en) Richard Madden hos The Movie Database 
(en) Richard Madden hos Behind The Voice Actors
Bruce Beresford

Bruce Beresford (født 16. august 1940) er en australsk filmregissør som har laget over tretti spillefilmer over en førti år lang karriere. Hans mest kjente film er kanskje På tur med Miss Daisy som ble belønnet med Oscar for beste film i 1990.


== Filmografi ==
The Adventures of Barry McKenzie (1972)
Barry McKenzie Holds His Own (1974)
Side by Side (1975)
Don's Party (1976)
The Getting of Wisdom (1978)
Money Movers (1978)
Breaker Morant (1980)
The Club (1980) (Manus: David Williamson)
Puberty Blues (1981)
Tender Mercies (1983)
King David (1985)
The Fringe Dwellers (1986)
Crimes of the Heart (1986)
Aria (1988)
Her Alibi (1989)
På tur med Miss Daisy (1989)
Mister Johnson (1990)
Black Robe (1991)
Rich in Love (1993)
A Good Man in Africa (1994)
Silent Fall (1994)
Last Dance (1996)
Paradise Road (1997)
Sydney: A Story of a City (1999)
Mord på kreditt (1999)
Bride of the Wind (2001)
Evelyn (2002)
And Starring Pancho Villa as Himself (2003) (TV)
The Contract (2006)
Mao's Last Dancer (2009)


== Eksterne lenker ==
(en) Bruce Beresford på Internet Movie Database 
(sv) Bruce Beresford i Svensk Filmdatabas 
(da) Bruce Beresford på Filmdatabasen 
(da) Bruce Beresford på Scope 
(fr) Bruce Beresford på Allociné 
(en) Bruce Beresford på AllMovie 
(en) Bruce Beresford hos Turner Classic Movies 
(en) Bruce Beresford hos The Movie Database 
(en) Offisielt nettsted 
(en) Bruce Beresford – kategori av bilder, video eller lyd på Commons
Konfliktåret 1678

Konfliktåret 1678 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1678.


== Pågående konflikter ==
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden
Den skånske krig (1675-1679)
Danmark-Norge på den ene siden
Sverige på den andre siden.


== Hendelser ==
8. januar – Svenskene beseirer brandenburgerne i slaget ved Warksow og vinner dermed tilbake Rügen.
Januar – Frankrike slutter separatfred med Lüneburg.
25. mai – Nordmennene innleder en beleiring av Bohus fästning.
22. juli – Nordmennene gjør et mislykket forsøk på å storme Bohus festning.
4. august – Kristianstad gjenerobres av svenskene.
10. august – Fred sluttes mellom Frankrike og Nederlandene som medfører at Sverige kan sette inn alle sine styrker i stridene mot danskene.
16. september – Brandenburgerne erobrer Rügen.
15. oktober – Stralsund kapitulerer for brandenburgerne.
15. november – Greifswald, det siste svenske festpunktet i svenske Pommern, kapitulerer for brandenburgerne.
4. desember – En svensk flåtetransport på vei fra Tyskland til Sverige strander ved Bornholm og går under.


== Fødsler ==
24. juni – Ulrik C. Gyldenløve, dansk admiral (død 1719)
Henri Doré

Henri Doré (født 1859 i Frankrike, død 1931) var en fransk katolsk misjonær og sinolog tilhørende jesuittordenen.
Hans 18 bind store hovedverk Recherches sur les superstitions en Chine ble oversatt av  M. Kennelly til engelsk, med tittelen Researches into Chinese Superstitions. Det er et standardverk om kinesisk religion og kinesiske religiøse skikker, som forfatteren studerte gjennom to årtier i de sentralkinesiske provinser.   
Doré fikk sine innsikter ikke bare gjennom kirker og klostre men ved å granske livet i kinesiske familier. Hans mål var å berede grunnen for en forbedring av kinamisjonene ved at man hadde en bedre forståelse for hva de alment utbredte trosforestillinger var.


== Hovedverk ==
Recherches sur les superstitions en Chine. Chang-Hai, 1912 (Variétés sinologiques; 34)


== Se også ==
Liste over kinamisjonærer tilhørende jesuittordenen


== Referanser ==


== Eksterne lenker ==
Henri Doré: Manuel des superstitions chinoises, Shanghai 1926
Avdeling for forvaltningsinformatikk

Avdeling for forvaltningsinformatikk (AFIN) er en underavdeling av Institutt for privatrett ved  det juridiske fakultet ved Universitetet i Oslo. 
AFINs forskning og studier berører spørsmål knyttet til elektronisk forvaltning (eforvaltning), personvern og informasjonssikkerhet. AFIN har primært sin forskningsaktivitet innenfor forskningsområdet eforvaltning. Forskningen er preget av tverrfaglighet, og er nært tilknyttet forskningen ved Senter for rettsinformatikk.
Senteret ledes av Dag Wiese Schartum.


== Studieprogrammer og emner ==
AFIN administrerer ett bachelorprogram og ett masterprogram innenfor fagområdet forvaltningsinformatikk, og tilbyr flere emner innenfor fagområdet.

Demokrati og rettigheter i informasjonssamfunnet (Bachelor)
Forvaltningsinformatikk (Master)
Emner innen forvaltningsinformatikk
Etter- og videreutdanningstilbud innenfor forvaltningsinformatikk


== Samarbeid ==
AFIN har et utstrakt samarbeid med både offentlige og kommersielle aktører. 


== Personer med tilknytning til avdelingen ==
Jon Bing
Dag Wiese Schartum
Olav Torvund


== Eksterne lenker ==
AFINs hjemmesider
An Education

An Education er en britisk dramafilm fra 2009, regissert av den danske regissøren Lone Scherfig. Den er basert på den britiske journalisten Lynn Barbers selvbiografi. Manuset er skrevet av Nick Hornby.  I rollene møter vi blant andre Emma Thompson, Peter Sarsgaard, Dominic Cooper, Rosamund Pike, Olivia Williams og Carey Mulligan.


== Handling ==
Filmen utspiller seg i en forstad i London i 1961. Seksten år gamle Jenny Mellor blir akseptert ved Oxford University, da hun møter og forelsker seg i en sjarmerende jødisk forretningsmann, David Goldman (Peter Sarsgaard), som er dobbelt så gammel som henne. Han tar henne med på konserter, nattklubber, fine restauranter og helgeturer til Paris. Han sjarmerer hennes foreldre til å godkjenne forholdet deres. Senere oppdager Jenny at David er en svindler som tjener penger gjennom forskjellige lyssky forhold. Hun blir sjokkert, men overser sine betenkeligheter på grunn av Davids sjarm.
Kort tid senere tar David med Jenny til Paris som bursdagsgave. Jennys foreldre inviterer Graham, en gutt som Jenny kjenner fra orkesteret de spiller i, til Jennys bursdagsselskap, men David kommer på besøk og Graham går hjem. David foreslår at de skal gifte seg. Jenny aksepterer frieriet, og hun dropper ut av skolen. Hun oppdager først senere at David allerede er gift. Når Jenny avslører alt hun vet til David, så forsvinner han ut av livet hennes for godt. Jenny føler at hun har kastet bort ett år av livet sitt, men med hjelp fra lærerne hennes, fortsetter hun på skolen og kommer inn på Oxford University året etter.


== Medvirkende ==

Carey Mulligan, som Jenny Miller
Peter Sarsgaard, som David Goldman
Dominic Cooper, som Danny, Davids venn og kompanjong.
Rosamund Pike, som Helen, Dannys venninne
Emma Thompson, som Miss Walters, rektoren på Jennys skole
Olivia Williams, som Miss Stubbs, Jennys lærer
Alfred Molina, som Jack Miller, Jennys far
Cara Seymour, som Marjorie Miller, Jennys mor
Sally Hawkins, som Sarah Goldman, Davids kone
Matthew Beard som Graham, en gutt fra orkesteret Jenny spiller i
Ellie Kendrick, som Tina, Jennys skolevenninne
Beth Rowley, som nattklubbsanger
Ted Julian Colin Powell, som statist på nattklubben


== Priser og nominasjoner ==
Filmen ble nominert til tre Oscar i kategoriene Beste film, Beste kvinnelige hovedrolle og Beste filmatisering.


== Eksterne lenker ==

(en) An Education på Internet Movie Database 
(no) An Education hos Filmfront 
(sv) An Education i Svensk Filmdatabas 
(da) An Education i Danmark Nationale Filminstitut 
(fr) An Education på Allociné 
(nl) An Education på MovieMeter 
(en) An Education på AllMovie 
(en) An Education på Rotten Tomatoes 
(en) An Education på Metacritic 
(en) An Education på Box Office Mojo 
Lynn Barber-intervju i The Times om å lage film av selvbiografien hennes
Filmmanuskriptet
Senter for rettsinformatikk

Senter for rettsinformatikk (SERI) er en underavdeling av Institutt for privatrett ved Juridisk fakultet ved Universitetet i Oslo. 
Fagmiljøet ved senter for rettsinformatikk er opptatt av juridiske problemstillinger knyttet til bruken av IKT i jussens verden, eksempelvis når selvangivelsene behandles av dataprogrammer og ikke menneskehender.
Senterleder er professor Lee A. Bygrave.


== Forskning ==
SERIs forskning berører temaer som personvern, informasjonssikkerhet, elektronisk handel, medierett og er preget av tverrfaglighet og nær tilknytning til forskningen ved Avdeling for forvaltningsinformatikk.
Forskningen ved SERI og AFIN er organisert under et av fem forskningsområder. Forskningen har ofte et tverrfaglig preg, og den interdisiplinære tilnærmingen er en del av forskningsstrategien.Senterets fagområder tilhører en av de raskest voksende rettslige disipliner, så vel akademisk som i det praktiske rettsliv. Gjennom oppdrag, utviklingsarbeid og andre former for samarbeid med norsk offentlig forvaltning og IKT-bransjen, tar SERI og de ansatte aktivt del i utviklingsarbeidet på mange områder.Tverrfaglighet har alltid vært en viktig del av SERIs forskningsstrategi, og SERI ser det som en viktig forskningsoppgave å kunne bidra til forståelsen av forholdet mellom samfunnet og den informasjonsteknologiske utviklingen ut fra et rettsvitenskapelig ståsted.


== Studier ==
SERI leverer faginnhold og undervisning til flere emner som inngår i studieprogrammer både ved Det juridiske fakultet og andre fakulteter.
Eksempler på slike emner er: Opphavsrett og beslektede rettigheter; Ytringsfrihet, medie- og nettregulering; Personvern; Privacy, Data protection and Lex Informatica.
SERI har et utstrakt samarbeid med både offentlige og kommersielle aktører.


== Personer med tilknytning til senteret ==
Jon Bing
Dag Wiese Schartum
Olav Torvund
Lee A. Bygrave
Konfliktåret 1677

Konfliktåret 1677 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1677.


== Pågående kriger ==
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden
Den skånske krig (1675 - 1679)
Danmark-Norge på den ene siden
Sverige på den andre siden.


== Hendelser ==
5. januar – Svenskene gjeninntar Strömstad fra nordmennene.
31. mai-1. juni – Den svenske marinen beseires av den danske i sjøslaget ved Møn (Falster).
25. juni – Danskene forsøker forgjeves å storme Malmö.
1. juli – Den svenske marinen beseires av den danske i slaget ved Køge bukt. Den svenske marinen er nå satt ut av spill og danskene og nederlenderne behersker Østersjøen.
14. juli – Svenskene beseirer danskene i slaget ved Landskrona.
28. august – Svenskene beseires av danskene i slaget ved Uddevalla.
Skårer

Skårer er et tettbebygd strøk i Lørenskog kommune i Akershus. Det ligger sør for Lørenskog sentrum, og er en del av den sammenhengende tettbebyggelsen mellom Oslo og Lillestrøm. Skårer hadde i 2001 cirka 5400 innbyggere.
Bebyggelsen består hovedsakelig av boliger, men også noe industri og flere butikksentre. På Skårer gård ligger Lørenskog bygdemuseum.
Loubetkysten

For den nedlagte britiske Base W (Loubet Coast), se Detaille Island.
Loubetkysten (engelsk: Loubet Coast, også Loubet Land) er den delen av vestkysten av Antarktishalvøya som ligger mellom Cape Bellue og Bourgeois Fjord. Kyststrekningen ble utforsket i januar 1905 av Jean-Baptiste Charcot som oppkalte den etter daværende president i Frankrike, Émile Loubet.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 8659
De rödgröna

De rödgröna var Socialdemokraternas (S), Vänsterpartiets (V) og Miljöpartiets (MP) valgsamarbeid ved Riksdagsvalget i Sverige 2010. Begrepet er en sammendragning av partienes politiske farger, etter modell av tilsvarende regjeringer andre steder, blant annet Jens Stoltenbergs andre regjering i Norge.


== Etablering og oppløsning ==
Samarbeidet mellom de tre partiene ble etablert i 2008 og hadde til hensikt å danne en koalisjonsregjering etter valget i 2010 til erstatning for den sittende borgerlige regjeringen, utgått av de fire partiene i valgsamarbeidet Alliansen. Dette lyktes de ikke med. Den 25. oktober 2010 la de rödgröna fram et såkalt skyggebudsjett («skuggbudget»), men på den tilhørende pressekonferansen ble det meldt at dette var det siste de gjorde sammen som «De rödgröna» på veldig lenge. Dagen etter, den 26. oktober 2010, meldte de at samarbeidet formelt var oppløst i overskuelig framtid. De mente det ville være for tidlig å si om samarbeidet ville gjenoppstå ved riksdagsvalget i 2014, noe det viste seg ikke å gjøre.


== De facto samarbeid i perioden 2014–2018 ==
Valgsamarbeidet De rödgröna gjenoppstod ikke formelt til valget i 2014, men de tre tidligere deltakende partiene ble til sammen største blokk i Riksdagen etter valget. Fredrik Reinfeldts regjering, utgått av partiene i Alliansen, søkte derfor avskjed, og to av partiene i De rödgröna (S og MP) danna mindretallsregjering. Alliansens budsjett fikk likevel flertall i Riksdagen, etter at vippepartiet Sverigedemokraterna (SD) stemte for det og dermed utløste regjeringskrise. For å gjøre det mulig å styre i mindretall uten å søke støtte hos SD, inngikk S og MP en avtale med Alliansen, kalt decemberöverenskommelsen, om å la største blokk slippe fram med politikken sin. For å bli største blokk, var S og MP avhengige av å forhandle fram budsjett med Vänsterpartiet, og Stefan Löfvens regjering styrer derfor i perioden 2014–2018 etter budsjett utforma av alle de tre partiene i det tidligere valgsamarbeidet, til tross for at samarbeidet formelt sett er oppløst. Også decemberöverenskommelsen er formelt oppløst, men har i praksis fortsatt å fungere.

		
		


== Referanser ==


== Eksterne lenker ==
De rödgrönas nettsider
Chen Rong

Chen Rong (tradisjonell kinesisk: 陳容, forenklet kinesisk: 陈容, pinyin: Chén Róng, Wade-Giles: Ch'en Jung; født ca. 1200 i Changle i provinsen Fujian i Kina, død 1266) var en maler under det sørlige Song-dynastiet, særlig kjent for sine fremstillinger i indisk blekk av drager. Han skrev også helteeposer. 
Chen Rong studerte og imiterte diktninger og avbildninger av flyvende drager gjort av Tang-dynastiets siste hersker, Li Yu (937-978). 


== Referanser ==
Konfliktåret 1675

Konfliktåret 1675 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1675.


== Pågående kriger ==
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden
Den skånske krig (1675 - 1679)
Danmark-Norge på den ene siden
Sverige på den andre siden.
Polsk–ottomanske krig 1672-1676
Det polsk-litauiske samvelde og Valakia på den ene siden
Det osmanske rike, Krim-khanatet og Ukraina på den høyre bredden  på den andre siden


== Hendelser ==
5. juni – Nederlandene erklærer Sverige krig.
15. juni – Svenskene beseires av brandenburgerne i overrumplingen ved Rathenow.
28. juni – Brandenburg seirer over Sverige i slaget ved Fehrbellin
Juni (NS) – Karl XI forloves med Ulrika Eleonora av Danmark i et forsøk på å dempe uenigheten med nabolandet.
8. juli – Den tysk-romerske keiseren erklærer Sverige krig.
2. september – Danmark erklærer Sverige krig og dermed utbryter den skånske krigen.
5.-10. november – Danskene beleirer og erobrer Wolgast.
13. desember – Danskene inntar byen Wismar.
Det lages en svensk forordning om at sigøynere skal skrives ut til tjeneste i krig.


== Fødsler ==


== Dødsfall ==
27. juli – Henri de la Tour d'Auvergne de Turenne, fransk feltherre (født 1611)